
PËR SHPRONËSIM PËR INTERES PUBLIK

Ministria e Zhvillimit Urban shpall kërkesën për shpronësim për interes publik të pasurive të paluajtshme, pronë private, që preken nga realizimi i projektit “Vija bregdetare e qytetit të Vlorës, faza 1, shtesat, pjesa lindore”, Vlorë. 
Subjekti kërkues i këtij objekti është Bashkia Vlorë. 
Me anë të këtij publikimi, kërkojmë të vëmë në dijeni personat të cilët preken nga ky shpronësim, që konsiston në masën e vlerësimit të llogaritur në bazë të vendimit nr. 138, datë 23.3.2000 të Këshillit të Ministrave, “Për kriteret teknike të vlerësimit dhe të përllogaritjes së masës së shpërblimit të pasurive që shpronësohen, të pasurive që zhvlerësohen dhe të të drejtave të personave të tretë, për interes publik”, të ndryshuar, si dhe të vendimit nr. 89, datë 3.2.2016, të Këshillit ët Ministrave, “Për miratimin e hartës së vlerës së tokës në Republikën e Shqipërisë”, për pronarët sipas listës emërore bashkëlidhur.
Vlera totale e shpronësimit është 385,884,879 (treqind e tetëdhjetë e pesë milionë e tetëqind e tetëdhjetë e katër mijë e tetëqind e shtatëdhjetë e nëntë) lekë.

ZËVENDËSMINISTRI I ZHVILLIMIT URBAN 
Gjon Radovani

